cyanic-selkie/wikianc huggingface dataset:
וואן טכנולוגיות
היסטוריה
החברה החלה את דרכה בשנת 1963, כאשר 8 חברים יוצאי יחידת ממר"ם של צה"ל הקימו קואופרטיב בשם "יעול" למתן שירותי עיבוד נתונים באמצעות כרטיסי ניקוב של מחשבי IBM. בהמשך התאגדה כחברה בע"מ בשם "יעול ועיבוד נתונים אוטומטים בע"מ" או בקיצור יענ"א בשותפות עם קונצרן כור תעשיות. ב-1973 רכשו שלושה מהמייסדים את מלוא הבעלות והחברה החלה לפעול בשם "יענ"א מחשבים בע"מ". ב-1975 נכנסה לתחום אחסון המידע בטכנולוגית מיקרופיש. בסוף שנות ה-70 עברה לתת שירות באמצעות מסופי מחשב וקוי טלפון. ב-1979 ייצא לראשונה מערכות תוכנה לארצות הברית והעסיקה 90 עובדים בסך הכל.
יוחנן הגדי
יוחנן היה מהמפקדים הבכירים במרד החשמונאים. על פי ספר מקבים ב, בקרב מול ניקנור, חילק יהודה את הצבא לארבעה ראשים ואת כל אחד משלושה מאחיו הציב בראש מחלקה ובה אלף וחמש מאות איש. במקור היווני כתוב "יוסף" בין "שמעון" ו"יונתן", אולם נראה שנפלה בו טעות ומדובר ביוחנן. אולם ייתכן והמילה "אחיו" משמעותה כאן קרוביו וידידיו של יהודה. גם בזמן מאוחר יותר, בתקופת הנהגתו של יונתן, מכונה יוחנן "ראש החיל". לאחר מות יהודה המכבי בקרב אלעשה מול בכחידס (מראשי צבאו של דמטריוס הראשון), מינה העם את יונתן אחיו למנהיג תחתיו. בכחידס רצה להרוג את יונתן, ויונתן ברח למדבר תקוע. לאחר מכן שלח יונתן את יוחנן הגדי אל נבטים כדי להפקיד אצלם את הרכוש הרב שהיה עמו, אולם בני השבט הערבי "יַמְרִי" או "אמראיוס", שישבו במידבא, תפסו את יוחנן ואת הרכוש שהוביל, והרגו אותו.
אבן גולל
ביטויים בשפה
בהשאלה - חתימת דבר מה באופן סופי, קבורתו של הדבר: "בהתחלה עוד ניסה לחפש את שפרה, אך כמנהג אנשים צעירים נואש והניח אבן גולל כבדה על זכרונה וחזר לחייו." (מתוך הסיפור "שפרה" מאת הגולש יועזר, התפרסם באתר קולמוס-נט ).
משוואות מקסוול
את המשוואות בצורתן המוכרת פיתח אוליבר הביסייד, שבתחילה עשה זאת עבור עצמו, כשניסה ללמוד באופן עצמאי את עבודתו של מקסוול. העבודה המקורית של מקסוול כללה את כל הרעיונות הפיזיקליים שהמשוואות מבטאות, אך המשוואות המוכרות עצמן לא הופיעו בה.
משוואות מקסוול
בנוסף, בעזרת כוח לורנץ,, ניתן, כעיקרון, לרשום את משוואות התנועה עבור כל חלקיק טעון בעל מטען \ q ומסה \ m.
משוואות מקסוול ביחידות cgs
ביחידות cgs היחידה הבסיסית שמוגדרת היא המטען החשמלי (esu), וניסוחו של חוק קולון יהיה: כלומר, המטען ביחידות cgs מוגדר כך שקבוע קולון הוא 1. כתוצאה מהגדרה זו השדה החשמלי והשדה המגנטי נמדדים שניהם באותה יחידה: גאוס.
יוסי אבני-לוי
ביוגרפיה
בשנת 2007 זכה אבני-לוי בפרס ראש הממשלה לסופרים עבריים לשנת תשס"ח. ספריו תורגמו לגרמנית, לפולנית, לסרבית, אלבנית וליוונית. אבני-לוי פרסם מספר רשימות ביקורת בעיתונות (הארץ, ידיעות אחרונות), בהן החל להזדהות לראשונה בשמו האמיתי (לוי) לצד שמו הספרותי. הוא זכה במספר תחרויות ספרותיות (בעיתון "הארץ", בעיתון "מעריב-את" ועוד).
כפר חג מולד
כפר חג מולד (באנגלית: Christmas village) הוא קישוט לחג המולד אשר נהוג להציבו מתחת לעץ חג המולד בערב חג המולד.
קישוט זה כולל כפר מיניאטורי, המעוצב בדרך כלל בדומה לתיאור של העיר הוויקטוריאנית המתוארת בספרו של צ'ארלס דיקנס "מזמור לחג המולד", וכן נהוג שהבתים בכפר או בעיירה מוארים באורות בדומה לעץ החג.
קבוצת הדסטארט
קבוצת הדסטארט היא חברת האם של ארבעה מיזמי היי-טק בתחומי הפיננסים: "הדסטארט", אתר מימון המונים המסייע במימון פרויקטים ומיזמים חברתיים. "fundit", אתר להשקעות המונים, "giveback", אתר לגיוס תרומות לפרויקטים חברתיים, ו"beactive", אתר מימון המונים הממוקד בקידום מאבקים משפטיים ונושאים ציבוריים.
מדידה וציון של זמן
ההבדל המרכזי בין יחידות הזמן הטבעיות למלאכותיות, הוא שיחידות הזמן הטבעיות עשויות להיות קבועות ומצויות במציאות הממשית, ולכן בלתי ניתנות להשלכה על פרק זמן לא מקורי, בעוד שהיחידות המלאכותיות אינן קיימות בפועל, ולכן ניתנות להשלכה על פרק זמן כלשהו.
יחידות הזמן הטבעיות פנימיות לאדם, שכן מבחינה ביולוגית וחווייתית הוא מותאם למהלכן. לעומתן, יחידות הזמן המלאכותיות עשויות להיות חיצוניות לאדם, שכן הוא נדרש לאמצן באופן שרירותי, שאינו נגזר מחוויית הטבע.
אמצעי המדידה
למרות שאמצעי מדידה אלו לעיתים קרובות מדויקים ביותר בפני עצמם (מלבד חילופי העונות), לרוב מתקשה האדם באומדן מדויק של הזמן על-פיהם, שכן הבחנתו מוגבלת (בעלי חיים מסוימים מסוגלים לחישה מדויקת יותר של הזמן על בסיס התבוננות בטבע וחישת מנגנוניהם הפנימיים).
יאנוש ליבני
ביוגרפיה
ב-18 בפברואר 1853, בעת שפרנץ יוזף הראשון, קיסר אוסטריה הסתובב במצודת וינה, התקרב אליו ליבני. הקיסר נרתע מיד כשהבחין בסכין שאחז בידו. למזלו, צווארונו שהיה עשוי מתכת חזקה הגן על צווארו כמעט לגמרי, ועל אף שנפצע ודימם חייו ניצלו. שומרו של הקיסר, מקסימיליאן או'דנול, הכה את ליבני בעזרת חרבו והרחיק אותו מן הקיסר. או'דונל קיבל לאחר האירוע את התואר "הרוזן פון טירקונל" והוענק לו צלב המפקדים של המסדר המלכותי של לאופולד. שלט האצולה של משפחת או'דונל הוגדל ושודרג בתחיליות ובמגן של הדוכסות של בית אוסטריה, וכן בעיט הדו-ראשי של האימפריה. שלטים אלה עיטרו את האכסדרה בבית מס' 2 בכיכר מיראבל (Mirabellplatz) בזלצבורג, שם בנה או'דונל את ביתו לאחר האירוע. יוזף אטנרייך, קצב אשר סייע לאודנל בהשתלטות על ליבני, זכה בתואר "יוזף פון אטנרייך" על סיועו בהצלת הקיסר.
דון ז'ילה
קריירה
בתיאטרון שיחק ז'ילה במחזות "כטוב בעיניכם" ו"האלכימאי".
חיים אישיים
ז'ילה מתגורר עם משפחתו בבדפורדשייר. הוא חבר קרוב של השחקנית דיאן פאריש שכיכבה בעבר ב"איסטאנדרס", השניים שיחקו יחד גם בסדרה "Babyfather".
מנחם אבירם
לאחר שחרורו מצה"ל
ב-1972 מונה למנהל בקבוצת כור תעשיות, ובמסגרת זו הפך בשנת 1974 למנכ"ל נשר מפעלי מלט ישראליים למשך 11 שנים. לאחר מכן כיהן במשך 7 שנים כיו"ר מועצת המנהלים של נשר. במסגרת תפקידו, פעל לפיתוח המפעלים ובין היתר היה מיוזמי הקמת הקו היבש במפעל ברמלה, אשר הגדיל בצורה משמעותית את יכולות הייצור של החברה. בשנים 2003 –2006 חזר לכהן כיו"ר המנהלים של נשר.
חיים אישיים
נישא לנעימה לבית רוטנברג גלילי, ונולדו להם שלושה ילדים.
איליה צ'בצ'בדזה
מוצאו וצעירותו
איליה היה בנם השלישי של גריגול צ'בצ'בדזה ומרים בבורישווילי. לגריגול, כמו לאביו ולסבו המפורסם, היה רקע צבאי. הוא, יחד עם אנשי צבא אחרים, הגן על הכפר מפני הפולשים הדאגסטנים בתקופת הלקיאנובה, כפי שניתן להיווכח מאופן בניית ביתו בבית המוזיאון על שם איליה צ'בצ'בדזה בקווארלי, הכולל טירה בעלת שתי קומות בסגנון ימי הביניים, שתוכננה להגנה על הבית בזמן פלישה.
מורשת
לאחר פלישת הצבא האדום לגאורגיה ושילובה בתוך ברית המועצות, הפך איליה לסמל לאומי לעצמאות גאורגיה ולשחרור לאומי. בשנת 1989, במהלך ההפגנות האנטי-סובייטיות בטביליסי, הפכו הפואמות, הנובלות וחייו הפוליטיים של איליה צ'בצ'בדזה לכוח המניע מאחורי המאבק הגאורגי לעצמאות. רעיון התחייה הלאומית שאיליה תמך בה והטיף לה וותמיכתו במגוון אגודות במהלך חייו הביא לתנופה במאבק בתחילת שנות ה-90 של המאה ה-20.
עונג שבת
אכילה ושתייה
עונג השבת ביום קודם לעונג השבת בלילה, ועל כן מי שאין לו די מזון על מנת להתענג גם בסעודת היום וגם בלילה, יתענג בסעודת היום. דין זה מכוון בעיקר למזון הנאכל קר או פושר (לדוגמה יין), בעוד לגבי מזון הנאכל חם ישנה מניעה מעשית לשמור חלק ניכר מסוגי המזון כשהוא חם ליום השבת, היות שהשארתו על גבי מקור חום מכניסת השבת ועד יום השבת עלולה להביא לחריכתו.
עונג שבת כשיקול במלחמה והפלגה
דין דומה נאמר לגבי הפלגה בספינה, ולפיו אין יוצאים להפלגה ארוכה פחות משלושה ימים קודם לשבת, על מנת שדעתו של האדם תוכל להתיישב עליו עד אז, כנגד טלטול ההפלגה. דין זה הוא רק בהפלגה לדבר רשות ולא בהפלגה לדבר מצווה.
Hall of Fame (שיר)
Hall of Fame (בעברית: היכל התהילה) הוא שיר של להקת הפופ רוק האירית דה סקריפט. זהו הסינגל הראשי מאלבום האולפן השלישי שלהם, #3. ברצועה משתתף אמן ההיפ הופ האמריקאי will.i.am. הרצועה זכתה להצגה ראשונה ברדיו ב-Capital ב-23 ביולי 2012. השיר נכתב והופק על ידי הלהקה, והוא עוסק בהליכה אחר חלומות והשפעה על העולם. השיר קיבל רישיון לשימוש במדיות שונות מאז יציאתו.
אלביס פרקינס
ביוגרפיה
אלביס פרקינס נולד ב-1976. הוריו הם השחקן אנתוני פרקינס (כיכב בסרט "פסיכו") והצלמת ברי ברנסון. הוא גדל בניו יורק סיטי עם אחיו הגדול, אוז פרקינס. הוא נקרא אלביס על שם אלביס פרסלי, שכן אביו העריץ את הזמר. אביו נפטר מאיידס כשאלביס היה בן 16.
בגיל צעיר החל פרקינס לעסוק במוזיקה. בראשית הדרך למד לנגן בסקסופון ומאוחר יותר החל לנגן על גיטרה. הוא למד גיטרה אצל פרסקוט נילס, שהיה הבסיסט להקת "The Knack", והחל לכתוב שירים ולהלחין.
ב-10 במרץ 2009 הוציא פרקינס עם להקתו החדשה, "Elvis Perkins in Dearland", את אלבומו השני, הנושא את שם הלהקה.
ג'אנפיירו קומבי
קריירת משחק
החל מעונת היה קומבי שותף פעיל בארבע האליפויות הראשונות מתוך חמש רצופות של הקבוצה, שזכו באיטליה לכינוי "חומש הזהב" (באיטלקית: Il Quinquennio d'Oro). משחקו האחרון של קומבי במדי יובנטוס היה ניצחון הליגה הביתי של קבוצתו 2:1 על ברשה ב-15 באפריל 1934. בסך הכול רשם קומבי 351 הופעות ליגה במדי יובנטוס ו-16 הופעות נוספות בגביע מיטרופה, במסגרתו הגיעה יובנטוס לחצאי גמר רצופים בין 1932 ל-1935. במשך כארבעים שנה היה קומבי לשוער בעל מספר ההופעות הגבוה ביותר בתולדות המועדון, עד ששיאו נשבר על ידי דינו זוף בשנות ה-70.
טיפקס (להקה)
היסטוריה
בשנת 1988 נפגש קובי אוז, מוזיקאי מתחיל, עם גל פרמן, כשזה עוד טרם עסק במוזיקה. השניים צירפו אליהם מספר חברים מקיבוצים מאזור שדרות, ושינו את הרכבם תדירות, בעיקר עקב גיוס של חברים בלהקה לצה"ל. שם הלהקה המקורי היה "ההוצאה לפועל". לאחר שהלהקה עברה מהדרום לתל אביב שונה שמה ל"טיפקס". השם נבחר מכיוון שרצו חברי הלהקה "למחוק" את הגבולות בין האנשים בישראל. הלהקה שינתה את שמה באנגלית ל-"Tea Packs" (שקיות תה) ב-1995 כדי להבדיל בין המוצר ללהקה.
בשנת 2001 הוציאה טיפקס את אלבומה הבא, "יושבים בבית קפה", הפעם ללא המתופף תמיר ימיני שעזב את הלהקה. האלבום הזכיר בסגנונו את אלבומיה הראשונים של הלהקה יותר מאשר את "דיסקו מנאייק". שיר הנושא היה ללהיט גדול, בנוסף ל"כמו לפני עשרים שנה" ו"תזרח". הלהקה זכתה בפעם השנייה ברציפות בתואר "להקת השנה", ו"יושבים בבית קפה" נבחר כ"שיר השנה" במצעד הפזמונים השנתי של גלי צה"ל. האלבום מכר כ-33 אלף עותקים. לאחר הוצאת האלבום הצטרפו ללהקה דני אברג'ל בגיטרה ומוטי יוסף בתופים. באותה שנה השתתפה הלהקה בפעם השלישית בפסטיגל, עם השיר "בצלחת מעופפת" שזכה במקום השלישי.
סגנון הלהקה
הסגנון האקלקטי של להקת "טיפקס" בא לידי ביטוי בכך שמאז שהוקמה, יצירותיה נשמעות שונות יחסית אחת מהשנייה. סגנונם נע בין רוק אוריינטלי כבד, לפרקים מורכב ואפל ("האחרון בעשירון התחתון"), מוזיקה אלקטרונית ("דיסקו מנאייק"), ג'אז ("והפעם: שיר אהבה"), ובין נגיעות של מוזיקה אירית. "טיפקס" השתמשה רבות גם בכלים לא אופייניים ללהקת פופ כמו: עוד, כינור, חמת חלילים, פלוגלהורן, ועוד. בעוד סגנון השירים השתנה, הקו האמנותי/רעיוני של הלהקה נשאר זהה.
הלהקה מתאפיינת לעיתים בשירים עם מילים בעלות מסר חברתי נוקב, שבאות לידי ביטוי בטקסט שכותב קובי אוז ללהקה. לעיתים משתמשת הלהקה בתדמיתה כלהקת "חפלות" על מנת ליצור שירים פרודיים על התרבות המזרחית. דוגמה בולטת לשיר שכזה הוא "ריקודי עמבה", שהפך ללהיט בתחנות הרדיו בישראל, בעוד הוא בעצם שיר מחאה נוקב שמבקר את אותם האנשים שרוקדים לצליליו. כמו כן מוטיב החוזר בכל עטיפות אלבומיה של הלהקה ובמהלך ההופעות הוא סמלה - סמל החמסה הנפוץ בעיקר בקרב יוצאי ארצות ערב במזרח התיכון ובצפון אפריקה ונהוג לתלות אותה בעיקר בפתחי הבתים, על הצוואר, במכונית, בארנק, או במחזיק המפתחות ועל פי האמונה מגן על מחזיקו מעין הרע (שיכול להתפרש גם כסמל פארודי או מטעמי אמונה ומסורת של הלהקה).
לינדה המילטון
ביוגרפיה
כמו כן שיחקה בתפקיד הראשי בסרט הדרמה "חיים נפרדים" מ-1995 ובסרט האסונות "פסגת דנטה" מ-1997. גם בדרמה הטלוויזיונית "מצילים: סיפורי אומץ: שתי משפחות" לצד מייקל רפפורט מ-1998.
בשנת 2014 החלה לשחק בעונה השנייה של סדרת המדע הבדיוני "התנגדות", בתפקיד דמותה של פילאר מקלוואי.
סופיה רוטרו
ביוגרפיה
סופיה זכתה במספר רב של פרסים ומדליות, וב-1986 זכתה בתואר היוקרתי "אומן ברית המועצות" (Народный артист СССР). ביום הולדתה ה-55 באוגוסט 2002, העניקו לה נשיאי אוקראינה ורוסיה, ליאוניד קוצ'מה וולדימיר פוטין את תואר הכבוד "גיבור אוקראינה", ותואר כבוד רוסי.
בעלה נפטר בשנת 2002. היא אם לבן רוסלן, מפיק מוזיקלי, וסבתא לנכדים אנטולי (נולד בשנת 1994) וסופיה (נולדה בשנת 2001).
Grand Theft Auto: San Andreas
משחקיות
הגדרת העולם פתוח מאפשרת לשחקן לבחור כיצד הוא רוצה לשחק את המשחק, ללא שום הכרח לבצע משימות ולעקוב אחר סיפור המשחק. אף על פי שהמשימות אשר עוקבות אחר סיפור המשחק פותחות תוכן חדש ואזורים נוספים, השחקן רשאי לבחור מתי הוא רוצה לבצע אותן ואם בכלל. המשימות מגוונות ובהן פעילויות פליליות רבות, כגון: תקיפה, ונדליזם, גנבה, פריצה, חטיפה, שוד, סחיטת דמי חסות, סחר בסמים, רצח, גנבת מכוניות, איומים ועוד. אם בוחרים שלא לעקוב אחר הסיפור ולא למלא את המשימות, ניתן לשוטט ברחבי העולם הראשוני הפתוח ולגנוב מכוניות, לטבוח באנשים, להרוס מבנים ולשדוד חנויות. עבירות אלו גוררות בדרך כלל קרב מזוין עם שוטרים מקומיים ובדרך כלל נגמר הדבר במות השחקן, אם כי ניתן כמו במשחקים קודמים לברוח מן המשטרה בכל מיני דרכים.
החזרה ללוס סנטוס
טורינו יוצר קשר עם קארל ונותן לו עוד משימה מסוכנת - לגנוב מטוס קרב של הצבא ולהרוס 3 ספינות ריגול. אחרי שקארל משלים את המשימה, טורינו פוגש אותו באחוזה של מאד דוג ומבקש ממנו לענות לטלפון. בצד השני של הקו נמצא סוויט, שמודיע לקארל שהוא השתחרר מהכלא. טורינו מבקש מקארל לאסוף את אחיו, ואומר שהוא יצא מהחיים שלו לנצח. אבל כשקארל וסוויט חוזרים לשכונה, הם מגלים שהבאלאס שולטים במעוז של הכנופיה - רחוב גרוב סטריט. הם תוקפים את הבאלאס ומתחילים לגבש תוכנית כדי להרוג את סמוק. הם מגיעים לסוחר סמים שבגד במשפחות גרוב סטריט, ומרביצים לו עד שהוא מגלה להם איפה נמצא ביג סמוק. בסופו של דבר, הם מגלים שרק הסגנים של סמוק יודעים איפה המחבוא שלו. לאחר מכן, קארל מצטרף למאד דוג במרדף אחרי OG Loc, שהפך לראפר מצליח, בגד במשפחות ומחזיק בספר החרוזים של מאד דוג. הם מצליחים לסחוט ממנו את הספר. קארל ממשיך למחוק בעיות ישנות, ועוזר לסיזר ולכנופיה שלו להחזיר את השליטה ברחובות שהיו שלהם בעבר.
המפלגה הקומוניסטית של ברית המועצות
מבנה המפלגה
כמו כן, למפלגה הקומוניסטית של ברית-המועצות היו סניפים מחוזיים (обком), עירוניים (горком), אזוריים (райком) ולשכות מקומיות (ячейка). המפלגות הקומוניסטיות של הרפובליקות החברות בברית שולבו בה ברמה של סניפים מחוזיים.
ברז'נייב, אנדרופוב, צ'רניינקו
עידן ברז'נייב הן במפלגה והן בברית המועצות גופא התאפיין בראש ובראשונה על ידי שמרנות, אשר גרמה מצד אחד ליציבות אך מצד שני לעמידה במקום ולסטגנציה. מדיניותו של ברז'נייב הייתה, כזו של קודמיו, מכוונת לייצור חימוש ולא מוצרי צריכה, בניגוד לקו של קוסיגין, מה שגרם למפלגה לאבד את לִבּותיהם של התושבים, אשר הוטרדו מהמחסור במוצרים יותר מאשר מהמהפכה העולמית. עידן ברז'נייב התאפיין ביציבות וקיבעון ונכנס להיסטוריה הרוסית בתור "המיתון" (Застой). יורשיו של ברז'נייב בתפקידו, יורי אנדרופוב וקונסטנטין צ'רניינקו, שלטו תקופות קצרות ונקטו באותה מדיניות שברז'נייב נקט.
נפילת המפלגה
בשנת 1985 נבחר מיכאיל גורבצ'וב לתפקיד המזכיר הכללי, לאחר שהמפלגה איבדה בזה אחר זה שלושה מזכירים כלליים בשלוש שנים. המזכיר הצעיר (יחסית לקודמיו) החל מיד ברפורמות מרחיקות-לכת ופתח במדיניות של "פרסטרויקה" (בנייה-מחדש), "גלאסנוסט" (שקיפות) ו"אוסקורנייה" (האצה). רפורמות אלה כללו ברמה המעשית את קיום חופש הביטוי למעשה והפיכת לפחות חלק מהבחירות, הן במפלגה והן מחוצה לה, לבחירות אמיתיות, עם מספר מועמדים; כמו כן, גורבצ'וב ערך גם רפורמות בתחום המבנה הכלכלי של ברית המועצות.
בשנת 1990 השיג גורבצ'וב את ביטולו של סעיף 6 לחוקת ברית המועצות, שקבע את "תפקידה המנהיג והמכוון של המפלגה הקומוניסטית של ברית המועצות"; בכך הוא ביטל את הבסיס החוקי לעליונות המפלגה על שאר הרשויות במדינה. המפלגה הפכה יותר ויותר ללא-רלוונטית והחלה להתפצל למפלגות הבודדות של הרפובליקות החברות בברית.
מאדים 500
המשימה הניסויית ה־520
ב־14 בפברואר 2011 ששת חברי הצוות פוצלו ל־2 קבוצות בנות 3 אנשי צוות כל אחת והמשימה הניסויית מתבצעת במקביל, על מנת לספק לאנשי הצוות את מירב המידע לטיפול רפואי אפשרי במקרי חירום, בעת הנחיתה על המאדים וההתקרבות אל כוכב הלכת.
ג'ון אנדרסון (מוזיקאי)
הצטרפותו ללהקה מקצועית
אנדרסון הצטרף ללהקתו המקצועית הראשונה (The Warriors) בשנת 1962 כזמר, תפקיד אותו תמיד מילא בכל ההרכבים בהם השתתף. שנה אחר כך במרץ 1963 הגיע עם הלהקה לעיר ליברפול, צפה בהופעה במועדון "המערה" (The Cavern) והחליט להיות כמו הביטלס. לאחר ארבע שנות פעילות, עזב אנדרסון את הלהקה במהלך סיבוב הופעות בגרמניה.
להקת יס, אותה הנהיג אנדרסון רוב ימיה עד שנות האלפיים, הפכה לאחד ההרכבים החשובים ביותר בתולדות הרוק המתקדם. לאחר שפיטר באנקס הוחלף על ידי סטיב האו בתפקיד הגיטריסט, ולאחר שטוני קיי הוחלף על ידי כוכב הקלידים ריק וייקמן, הקליטה יס סדרה של אלבומי רוק מתקדם קלאסיים שזכו להצלחה אמנותית ומסחרית גדולה בארצות הברית ובאירופה. וייקמן עזב את יס במאי 1974, והוחלף על ידי הקלידן פטריק מוראז. וייקמן חזר לשורות ההרכב שלוש שנים אחר כך.
המאה ה-36 לפנה"ס
המאה ה-36 לפנה"ס היא התקופה שהחלה בשנת 3600 לפני הספירה והסתיימה בשנת 3501 לפני הספירה. זוהי המאה ה-36 לפני תחילת הספירה הנוצרית.
אברהם יוסף
הרב אברהם יוסף (נולד בכ"ה בתמוז ה'תש"ט, 22 ביולי 1949) הוא רב ופוסק הלכה ספרדי ששימש כרבה הראשי הספרדי של חולון וחבר מועצת הרבנות הראשית לישראל.
אדום
בהלכה
מקור דבריהם הוא מהמהרי"ק שכתב שאם הבגד מבטא אמונה אלילית או פריצות, חל האיסור "ובחקותיהם לא תלכו", שלא לנהוג כמנהגם. ומאחר והצבע האדום מבטא יותר מכל הצבעים את הפריצות והגאווה, לכן יש איסור ללבוש בגדים אדומים, כמנהג הגויים.
נבחרת ישראל בכדוריד
הישג השיא – העפלה לאליפות אירופה 2002
ישראל סיימה ראשונה בשלב הבתים במוקדמות האליפות אשר בו שיחקו גם קפריסין, הולנד ולוקסמבורג. בשלב הבא פגשה ישראל את מקדוניה לשני משחקי פלייאוף. במשחק הראשון שנערך ב-3 ביוני 2001 באולם הדר יוסף בתל אביב ניצחה ישראל 29:19. בגומלין שנערך שבוע מאוחר יותר בסקופיה ניצחה מקדוניה 29:23, אך ישראל עלתה לאליפות בזכות ניצחון בהפרש גדול יותר במשחק הראשון.
הנבחרת בשנים 2002–2006
בתחילת שנת 2003 שבה ישראל לשחק בבתים המוקדמים, הפעם בבית 3 של מוקדמות אליפות אירופה 2004. הנבחרת סיימה ראשונה בבית, לפני בלגיה, פינלנד ואיי פארו ושוב העפילה אל משחקי הפלייאוף, שם פגשה את אוקראינה. גם הפעם נאלצה ישראל לארח את המשחק הראשון באנטליה ובו היא הובסה 26:17. משחק הגומלין שנערך שמונה ימים מאוחר יותר הסתיים בתיקו 22:22 שהעלה את אוקראינה לאליפות.
מדליית המלחמה 1939–1945
מדליית המלחמה 1939-1945 (באנגלית: War Medal 1939–1945) היא מדליה אשר הוענקה לחברי הכוחות המזוינים הבריטיים וכוחות הביטחון של חבר העמים הבריטי אשר שירתו במהלך מלחמת העולם השנייה. המדליה הוענקה לחברי כוחות הביטחון או הצי הסוחר על שירות פעיל של לפחות 28 ימים בתקופה שבין ה-3 בספטמבר 1939 לבין ה-2 בספטמבר 1945.
תיאור
המדליה תלויה על סרט שבמרכזו פס אדום דק שמאוגף על ידי שני פסים לבנים דקים, אלו מאוגפים על ידי שני פסים כחולים עבים ולבסוף בקצוות הסרט, שני פסים אדומים עבים. תצורה זאת היא זו הנהוגה גם באות העיטור (גרסה מוקטנת של העיטור אשר נענדת לא באירועים פורמליים). למדליית המלחמה ניתן להוסיף אבזמי ציון לשבח בצורת 'עלי אלון' עשויים מארד לציון אזכור בלונדון גזאט, או עשויים מכסף לציון "ציון המלך לגבורה".
הוראס קאלן
הוראס מאיר קאלן (באנגלית: Horace Meyer Kallen; 11 באוגוסט 1882 – 16 בפברואר 1974) היה פילוסוף והוגה דעות יהודי-אמריקאי, ממנסחי רעיון הפלורליזם התרבותי ואידיאל הרב-תרבותיות כבסיס לאתוס האמריקאי.
מאונט איסה
היסטוריה
האזור סביב למיקומה הנוכחי של מאונט איסה היה משכנו של שבט הקלקדון (Kalkadoon) האבוריג'יני. השבט הצליח להתקיים באזור עד שהגיעו המתיישבים הלבנים שהתייחסו לשטח כאל אדמת מרעה ומקור למחצבים. עם התגבר הלחץ של המתיישבים כלפי השבט, הם ניהלו את אחת ממלחמות הגרילה המוצלחות ביותר בתולדות אוסטרליה. הצלחתם המשיכה בקרב עקוב מדם שנוהל בשנת 1884. השבט תקף עמדה מבוצרת בכוחות גדולים וסבל אבדות כבדות. השבט, שנחלש לאחר הקרב, התקשה להגן על אדמותיו ואיבד חלק ניכר מהן. סיורים חמושים של המתיישבים שרדפו אחרי בני השבט ששרדו את הקרב, החלישו אותו עוד יותר.
אדווין פון מנטויפל
ביוגרפיה
ב-15 באוקטובר 1848 הועלה פון מנטויפל לדרגת מיור, וב-13 ביולי 1852 הועלה לדרגת אוברסט לוטננט, ומונה למפקד רגימנט האולנים ה-5. ב-13 ביולי 1854 הועלה לדרגת אוברסט, וב-18 בדצמבר 1856 מונה למפקד חטיבת הפרשים ה-3. בשנת 1857 מונה פון מנטויפל לראש הקבינט הצבאי של המלך, וב-22 במאי 1858 הועלה לדרגת גנרל מיור. ב-7 בינואר 1861 מונה לשליש הכללי של המלך וילהלם הראשון, וב-18 באוקטובר באותה שנה הועלה לדרגת גנרל לוטננט.
ציון כהן (איש המוסד לעלייה ב')
בית הערבה
בבית הערבה, בעזרתו של דוד קורן שהיה המוכתר, הצליחו ליצור יחסים טובים עם השכנים הערבים.
מבצע העלאת יהדות איראן ועיראק
מעט לפני חזרתו נסע לבגדד בכדי לנסות להציל את השליחים הישראלים שנתפסו - יודקה תג"ר ומרדכי בן-פורת וגם יהודים מקומיים מפעילי התנועה. לא כולם ניצלו - יוסף בצרי ושותפו הוצאו להורג.
משבר כלכלי
במהלך המאה ה-19 וראשית המאה ה-20, היו משברים כלכליים רבים אשר היו קשורים בבהלה בבנקים בהם הלקוחות מיהרו למשוך את הכספים מהחשבונות שלהם משום שחששו שהבנק עלול לפשוט את הרגל. תקופות מיתון רבות החלו כתוצאה מכך. מצבים נוספים אשר מכונים משברים פיננסיים כוללים קריסה של שוק המניות, התנפצות בועות כלכליות וצניחה של ערך המטבע - מצבים אשר עשויים להוביל לעלייה משמעותית באחוזי האבטלה והעוני.
גשר פירדאן
מלחמת יום הכיפורים
במתקפת הנגד של 8 באוקטובר תקפו כוחות מאוגדה 162 את אזור הגשר. בהתקפה הראשונה הצליחו להגיע הטנקים הישראלים עד כ-150 מטר מקו המים, בסמוך לגשר, אך נקלעו למארב נ"ט של טילי סאגר ורקטות RPG ונסוגו תוך ספיגת אבדות כבדות. ניסיון ישראלי שני, שנערך אחר הצהריים באותו יום, נחל גם הוא כישלון מוחץ. גדוד השריון הישראלי ספג אבדות קשות ומפקדו, אסף יגורי נלקח בשבי.
ערך עודף של יצרן
רעיון הערך העודף מבוסס על תורת הערך של העבודה של מרקס ובעיקר על הרעיון שאימצו הוא והוגים כמו רודברטוס מדייוויד ריקרדו, שלפיו ערכו של מוצר ומחירו הם פועל יוצא של השקעת עבודה וחומרים וחלק יחסי של עלות המפעל והשקעות קיימות של היצרן. התנגדות לרעיון זה הופיעה עוד בימי חייו של מרקס, עם הופעת תאוריית הערך השולי בשנת 1871. תאוריה זו הראתה כי למוצר אין ערך מובנה, אינטרינסי, וכי ערכו בכסף (כלומר, מחירו בשוק) כפוף להעדפות הצרכן. עלות הייצור, לפי תאוריה זו, היא נתון חשוב עבור היצרן בבואו לקבוע מה כדאי לייצר, אך היא אינה קובעת את מחיר המוצר, כפי שסבר מרקס.
הכרזת העצמאות
טקס ההכרזה
מאחר שהאמן שהופקד על כתיבת ההכרזה על המגילה, לא הספיק להשלים את המלאכה, חברי מועצת העם חתמו על פיסה של מגילת קלף שרק מאוחר יותר חוברה אליה מגילת העצמאות בשלמותה. בן-גוריון היה ראשון החותמים, ואחריו חברי המועצה בסדר אלפביתי. רווחים פנויים הושארו עבור חברי המועצה שנעדרו. אחרון החותמים היה משה שרת. על מגילת העצמאות חתמו האישים הבאים:
אחת עשרה דקות לאחר תום המנדט, ב-15 במאי בשעה 00:11 שעון ישראל, 18:11 שעון וושינגטון, הכיר נשיא ארצות הברית הארי טרומן בישראל (הכרה דה פקטו); שלושה ימים לאחר מכן הכירה בה גם מעצמת-העל האחרת, ברית המועצות (הכרה דה יורה). למחרת ההכרזה פלשו צבאותיהן של חמש מדינות ערב לישראל, והחל השלב השני של מלחמת העצמאות.
דלפין קסקרינו
דלפין קסקרינו (באנגלית: Delphine Cascarino; נולדה ב-5 בפברואר 1997) היא כדורגלנית צרפתייה המשחקת כקשרית במועדון ליון ובנבחרת צרפת.
הפרופסור המטורף (סרט, 2008)
עלילה
הרולד קלפ, נכדו של הפרופסור ג'וליוס קלפ, הוא ממציא צעיר אשר נאבק על המצאותיו. לעיתים קרובות הוא מותקף בידי בחזיונות של הפחד שלו, אשר הופך למפלצת גדולה ושחורה. לאחר שהתמודד עם המון זועם על המצאותיו, נשלח הרולד אל אקדמיית מדי בידי אביו. כאשר הגיע לאקדמיה, פגש הרולד בחורה יפה בשם פולי מקגרגור והתאהב בה. בעוד שרצה להרשים אותה, הרולד לקח את השיקוי הסודי של סבו, שיקוי האהבה, אשר האמין כי הוא יצליח עם בנות. הוא שותה את השיקוי והופך לג'ק, בחור מגניב אשר גורם צרות. ג'ק החל להיות פופולרי עם התלמידים, אולם התנהגויותיו והאגו שלו היו מוגזמים. הודות לג'ק, הרולד נכשל במקצועותיו. כאשר הבין את הבעיה של הרולד, ג'וליוס השתנה לבאדי לאב כדי ללמד את הרולד להיות עצמו. מאוחר יותר, הפחד של הרולד הקים לתחייה את אחת מהמצאותיו של ג'וליוס, החליט הרולד להתמודד עם הפחד והציל את כל חבריו. לאחר מכן, ג'ק נפרד מהרולד ונעלם, והרולד הפך להיות להתמודד עם פחדיו וזכה בנשיקה מחברתו פולי.
קשת רכוב
קשת רכוב או פרש קשת הוא פרש, אשר נשקו העיקרי הוא החץ והקשת. אלה הם פרשים קלים ניידים במיוחד שתוקפים בטקטיקה של "פגע וברח". בדרך כלל היו מתקרבים במהירות גבוהה לגוף הצבא היריב, משחררים מטחי חצים ומסתלקים במהירות גבוהה לפני שהאויב היה מסוגל להגיב. במקרה של התנגשות חזיתית עם כוחות אחרים היו בדרך כלל בנחיתות כי בדרך כלל לא עטו שריון גוף.
וסילי איבנוביץ' צ'פאייב
ביוגרפיה
צ'פאייב גויס לצבא האימפריה הרוסית בשנת 1908. נלחם במלחמת העולם הראשונה, עוטר בארבעה עיטורי גאורגי הקדוש על הצטיינות בקרבות והועלה לדרגת רב-סמל. ב-1917 הצטרף למפלגת הפועלים הסוציאל-דמוקרטית הרוסית, ובמלחמת האזרחים שפרצה בעקבות מהפכת אוקטובר לחם לצד האדומים. מונה למפקד רגימנט הרגלים ה-138 בבחירות דמוקרטיות שהונהגו אז בצבא האדום. היחידות תחת פיקודו כבשו מידי הצבא הלבן את הערים סמרה, וולסק (Вольск), וסיזרן (Сызрань) וקבעו בהן את המשטר הסובייטי. כן השתתפו בהתקפות על הערים אורנבורג ואורלסק (Уральск).
השפעה תרבותית
הרומן "צ'פאייב" נכתב בשנת 1923 על ידי הפוליטרוק דמיטרי פורמנוב ששירת עמו. על פי האנציקלופדיה הסובייטית הגדולה, פורמנוב הציג את צ'פאייב כגיבור רומנטי המוביל את מרד העם הפשוט למען ניצחון המהפכה הקומוניסטית. על אף היותו ספר עלילתי, התבססותו על אירועים אמיתיים ותמיכת הממשלה בו גרמה לכך שאנשים רבים ראו בו ביוגרפיה מהימנה של צ'פאייב והאנשים בסביבתו, אך ידוע שאין הדבר כך - חלק מהדמויות בספר דמיוניות, ותיאורי הקרבות אינם מדויקים.
דפוס אופסט
הדפסה
בשלב ההדפסה, מרטיבה מכונת הדפוס את הלוח במים. מאחר שהאותיות צבועות בחומר הידרופובי (שומני), ירטב שטח הלוח ללא האותיות, בעוד שטח האותיות יישאר יבש. בשלב הבא מורחת מכונת הדפוס את הלוח בצבע דפוס על בסיס שמן, אזורי האותיות יקלטו את שכבת הצבע השומנית מכיוון ששמן נקשר לשמן, ואילו באזורים בהם אין חומר הידרופובי אלא שכבת מים הצבע השומני לא ייקלט. בצורה זו נוצרת ההפרדה וההבדלה בין אזורים מדפיסים ובין אזורים שאינם מדפיסים. כעת הלוח צבוע בצבע הדפוס רק במקומות אותם אנו רוצים להדפיס, האותיות. בשלב זה מועברת הדמות, אל גליל הבלנקט, הבלנקט מוצמד אל הנייר ומעביר אליו את הצבע. השימוש בבלנקט כמתווך מסייע לשמירת הלוח מנזקי שחיקה. הבלנקט גם מקל את תהליך תכנון וייצור הלוח, מאחר שהוא מאפשר לייצר לוח מקור רגיל ולא לוח בכתב ראי.
קונרד גסנר
ביוגרפיה
נולד בציריך, שווייץ. אביו, שהיה מוכר פרוות עני, שלח אותו ללמוד אצל דודו שאסף וגידל צמחי מרפא לפרנסתו.
גסטרוסכיזיס
פתופיזיולוגיה
לפחות שש השערות הוצעו עבור הפתופיזיולוגיה:
6. כישלון באיגוד שק החלמון ומבנים ויטלינים קרובים
אפידמיולוגיה
נכון לשנת 2015, השכיחות בעולם הייתה בין 2 ל-5 לידות לכל 10,000 לידות חי אך השכיחות למום נמצאת במגמת עלייה. בשנת 2017 המרכז לבקרת מחלות ומניעתן העריך כי כ-1,871 תינוקות נולדים בארצות הברית כל שנה עם גסטרוסכיזיס.
ספ מאייר
באיירן מינכן
בעונת 1971/72 מאייר זכה באליפות ראשונה מתוך שלוש ברצף, בפער של שלוש נקודות מהסגנית שאלקה 04. בעונת 1972/73 זכה מאייר שוב עם באיירן באליפות, בפער של 11 נקודות מהסגנית פ.צ. קלן, כשהוא סופג 29 שערי ליגה בלבד. בעונת 1973/74 המאבק היה צמוד יותר, הפעם מול בורוסיה מנשנגלדבך, בפער של נקודה אחת בלבד. באותה עונה, זכה מאייר לראשונה בגביע אירופה לאלופות, זכייה ראשונה מתוך שלוש רצופות, לאחר ניצחון על אתלטיקו מדריד בגמר גביע אירופה לאלופות 1974, כאשר המפגש הראשון הסתיים בתיקו 1-1, ובמשחק החוזר ניצחו באיירן ומאייר בתוצאה 4-0. בעונת 1974/75 נקטע רצף שלוש האליפויות של באיירן מינכן לטובת רצף שלוש אליפויות של בורוסיה מנשנגלדבך, ובאיירן סיימה עונת נפל בליגה, בה דורגה רק עשירית, ומאייר ספג 63 שערים. על אף זאת, זכו באיירן מינכן ומאייר בגביע אירופה לאלופות בפעם השנייה ברציפות, לאחר ניצחון 2-0 בגמר על לידס יונייטד. מאייר נבחר באותה שנה בפעם הראשונה ככדורגלן השנה בגרמניה. בעונת 1975/76 זכה מאייר עם באיירן בפעם השלישית ברצף בגביע אירופה לאלופות, לאחר ניצחון 1-0 בגמר על סנט אטיין. באותה שנה, זכה מאייר עם באיירן גם בגביע הביניבשתי, לאחר ניצחון במפגש כפול על קרוזיירו הברזילאית. היה זה התואר הקבוצתי האחרון של מאייר עם באיירן מינכן. באותה שנה נבחר שוב ככדורגלן השנה בגרמניה, בפעם השנייה ברצף. החל משנת 1977 מאייר שימש קפטן בבאיירן מינכן. בשנת 1978, על אף עונה חלשה של באיירן מינכן בליגה, בה סיימה רק במקום ה-12, זכה מאייר בפעם השלישית בתואר כדורגלן השנה בגרמניה, בעיקר לאור הצטיינותו כשוער נבחרת גרמניה במונדיאל 1978. עונת 1978/79 הייתה האחרונה של מאייר בקריירה. בעונה זו, סיים מאייר עם באיירן במקום הרביעי בבונדסליגה. בתום העונה פרש מכדורגל בגיל 35, לאחר שעבר תאונת דרכים שמנעה ממנו להמשיך לשחק.
What You Know Bout Love
הצלחה מסחרית
לאחר צאתו של Shoot for the Stars, Aim for the Moon, השיר הגיע לראשונה למקום ה-52 במצעד הבילבורד הוט 100. בהמשך, הגיע השיר בשיאו למקום התשיעי במצעד, והיה לשירו השני של פופ סמוק בעשירייה הפותחת במצעד. השיר הגיע גם למקום ה-11 בשיאו במצעד הבילבורד גלובל 200, למקום הרביעי במצעד שירי ה-R&B/היפ-הופ, למקום הראשון במצעד השירים הקצביים ולמקום התשיעי במצעד המיינסטרים טופ 40. במצעד הסינגלים הבריטי, נכנס למקום ה-27, ובשבוע שלאחר מכן עלה 13 מקומות למקום ה-14. לאחר מכן, הגיע השיר בשיאו למקום התשיעי והיה לשירו השלישי שהגיע לעשירייה הפותחת במצעד. מאוחר יותר, השיר עלה למקום הרביעי במצעד.
מקיקץ ישראל חדאד
תולדותיו
הוא נפטר בי"א תשרי ה'תש"מ (1980).
סיים
עד המאה ה-20, התייחס המונח "סיים" באופן כולל לכל שלושת בתי הפרלמנט של פולין: הבית התחתון ("בית השליחים"; בפולנית: Izba Poselska), הבית העליון (הסנאט; בפולנית: Senat) והמלך. מאז כינון הרפובליקה הפולנית השנייה (1918–1939) ועד ימינו, מתייחס המונח "סיים" רק לבית התחתון של הפרלמנט, והבית העליון נקרא "סנאט".
סלומה זוראבישווילי
לאחר נפילתו של מיכאיל סאקשווילי מהשלטון בשנת 2006, הקימה זוראבישווילי את מפלגת "הדרך של גאורגיה", שאותה הובילה עד לשנת 2010. בסופו של דבר, היא נבחרה לפרלמנט של גאורגיה בשנת 2016 כעצמאית ופינתה את מושבה בפרלמנט שנתיים לאחר מכן לאחר שהושבעה כנשיאה. במהלך הבחירות לנשיאות גאורגיה ב-2018 התמודדה זוראבישווילי כמתמודדת עצמאית ונתמכה בידי מפלגת "החלום הגאורגי"  שהייתה בשלטון. היא ניצחה בבחירות את גריגוֹל וַאשַׁאדזֶה שהתמודד מולה.
חייה ותחילת דרכה
זוראבישווילי נולדה בפריז, צאצאית לגולים גאורגים, שהיגרו לצרפת בתחילת שנות השלושים של המאה ה-20 כמהגרים פוליטיים עקב הרדיפה הסובייטית באותה תקופה. אביה לוואן זוראבישווילי היה מהנדס וכיהן כיו"ר ארגוני התפוצה הגאורגית בפריז. סבא שלו, שהיגר לצרפת אף הוא, היה נִיקוֹ נִיקוֹלַדזֶה, סופר, פילוסוף ופובליציסט שהיה סוציאל-דמוקרט גאורגי בולט מסוף המאה ה-19. אמה זיינב קֵדִיָה  הייתה בתו של ראש שירותי הביטחון של הרפובליקה הדמוקרטית של גאורגיה.
דייוויד רודישה
אלוף אולימפי
באולימפיאדת ריו דה ז'ניירו (2016) זכה רודישה במדליית זהב בריצת 800 מטר בתוצאה 1.42.15 דקות, לפני תאופיק מחלופי מאלג'יריה (1.42.61 דקות) וקלייטון מרפי מארצות הברית (1.42.93 דקות) ובכך הגן על תוארו.
בוכניה
בשואה
העיירה וקורותיה במהלך השואה מוזכרים בספר "שואה שלנו" של הסופר אמיר גוטפרוינד.
פליטה אקוסטית
הערכת מיקום הפגמים
כאשר:
תקנים
Association of American Railroads
European Committee for Standardization
מירני
מירני (רוסית: Мирный) היא עיר סגורה במחוז ארכנגלסק, רוסיה, המשרתת את קוסמודרום פלסצק. אוכלוסייתה נכון ל-2010, מונה 30,280 נפש.
הדובים ממוסקבה
הדובים ממוסקבה או מועדון הספורט "הדובים" (ברוסית: Московские Медведи או Спортивный Клуб Медведи) היא קבוצת פוטבול רוסית מהעיר מוסקבה, המשתתפת בליגת הפוטבול הרוסית מאז הקמתה.
ברידג'
הכרזות נוספות
Double (בעברית כפל) - המשמעות המעשית של הכרזת "כפל" (אם היא תהיה ההכרזה הסופית) היא, שאם הכרוז יבצע את החוזה יקבל יותר נקודות מאשר במצב בו ביצע את החוזה ללא כפל. ואילו אם ייכשל בביצוע החוזה, יקבלו המגנים יותר נקודות מאשר במצב בו נכשל הכרוז בביצוע החוזה ללא כפל. לעיתים קרובות שחקנים מכריזים "כפל" מתוך מטרה אחרת, להעביר מידע לשותפם, כגון, שיש להם 4 קלפים מסדרת מיג'ור ("כפל שלילי"), או 3 קלפים מהסדרה של שותפם ("כפל תומך").
שיטות הכרזה וקונבנציות
לבני הזוג מותר להעביר מידע על הקלפים שברשותם, אך זאת במגבלות הבאות:
הכרזה, שמשמעותה אינה טווח נקודות מסוים ו"אורך" בסדרה המוכרזת או נכונות לשחק את החוזה בסדרה המוכרזת נקראת "קונבנציה". ישנן קונבנציות רבות, מהמוכרות יותר מהן: "סטיימן" (Stayman), "ג'קובי טרנספר" (Jacoby transfers), Walsh Diamond ו"בלקווד" (Blackwood).
ברידג' ברשת האינטרנט
בין האתרים החופשיים, Bridge Base Online הוא הפופולרי ביותר, ונחשב לאתר שמקפיד על רמה גבוהה של אתיקה, ואפשר למצוא בו שחקנים ברמה עולמית.
ביטוח
חברות ביטוח בישראל
חברות הביטוח בישראל מאוגדות בשני איגודים:
סופרבול XXII
עונת 1987
במהלך העונה היה ג'יי שרודר הקוורטרבק הפותח של הקבוצה. מחליפו, דאג ויליאמס, שותף רק בחמישה משחקים במהלך העונה, מהם פתח בשניים בלבד, בפעמים בהם שרודר היה פצוע. למרות זאת נבחר על ידי מאמן הקבוצה, ג'ו גיבס, להיות הקוורטרבק הפותח בפלייאוף, בעקבות הצטיינותו במשחקיו כמחליף. קו ההתקפה שכונה ה"חזירים" העניק לקוורטרבק הגנה מרבית מפני סאקים והותיר לו זמן פעולה רב לזיהוי מטרת המסירה. שלישיית התופסים, שכללה את גארי קלארק, התופס השלישי בטיבו בעונה; ארט מונק, לימים חבר היכל התהילה; וריקי סנדרס, תופס מוכשר בשנתו השנייה - כונו ה"פלוגה", והיוו שלוש מטרות מסירה נוחות לקוורטרבק. למרות שדורג כרץ השלישי של הרדסקינס במהלך העונה ושיחק רק בשבעה משחקים, טימי סמית' הפך לרץ האחורי הפותח בפלייאוף. בפלייאוף היה לרץ המוביל ורשם 342 יארדים.
סטטיסטיקה
במהלך המשחק, שחקני התקפת הרדסקינס השיגו 602 יארדים ב-72 מהלכים (ממוצע של 8.4 יארדים למהלך); מתוכם 322 יארדים מ-30 מהלכי מסירה שהושלמו (ממוצע של 10.7 יארדים למסירה) ו-280 יארדים מ-40 מהלכי ריצה (ממוצע של 7 יארדים למהלך ריצה). הרדסקינס השיגו 25 ניסיונות ראשונים, מתוכם 13 ממהלכי ריצה, 11 ממהלכי מסירה ומהלך אחד בעקבות עבירה. התקפת הרדסקינס הצליחה בתשע מתוך 15 פעמים להתקדם בניסיון השלישי לניסיון ראשון. במהלך המשחק ספגו כדור עובר אחד בלבד בעקבות חטיפת מסירה. פעם נוספת איבדו את הכדור בפאמבל, אך הצליחו להשתלט עליו בחזרה. ההתקפה החזיקה בכדור 35 דקות ו-15 שניות.
שחקני התקפת הברונקוס השיגו 327 יארדים ב-61 מהלכים (ממוצע של 5.4 יארדים למהלך); מתוכם 230 יארדים מ-39 מהלכי מסירה שהושלמו (ממוצע של 5.9 יארדים למהלך מסירה) ו-97 יארדים מ-17 מהלכי ריצה (ממוצע של 5.7 יארדים למהלך ריצה). הברונקוס השיגו 18 ניסיונות ראשונים, מתוכם שישה ממהלכי ריצה, עשרה ממהלכי מסירה ושניים בעקבות עבירות. התקפת הברונקוס הצליחה פעמיים מתוך 12 פעמים להתקדם בניסיון השלישי לניסיון ראשון. במהלך המשחק ספגו שלושה כדורים עוברים בעקבות שלוש חטיפות מסירה. ההתקפה החזיקה בכדור 24 דקות ו-45 שניות.
* - מהלך טאצ'דאון
תמרה
היסטוריה
הקהילה נוסדה ב-1995 על ידי סבינה ליכטנפלדס (תאולוגית) המכונה בבט, בן זוגה - דיטר דום (סוציולוג ופסיכואנליטיקאי) וצ'ארלי ריינר ארנפרייס (פיזיקאי) שרכשו שטח אדמה של 1,355 דונם באזור אלנטז'ו בפורטוגל. השלושה היו מעורבים החל מ-1978 בפרויקטים קהילתיים שונים בגרמניה שמטרתם למצוא תשובות לשאלות הסביבתיות, הנפשיות, הרוחניות והחברתיות של ימינו ולשם כך הקימו קומונה שדגלה בין היתר באהבה חופשית. בגלל ביקורת על פן זה של פעילותם ובגלל יוקר המחיה בגרמניה החליטו לעבור לפורטוגל.
דורמאמו
שנות ה-70
דורמאמו מערים על דוקטור סטריינג' להילחם גם בגוסט ריידר וגם בצייד הראשים, וזאת מתוך ניסיון כושל להרוג אותו. בנוסף, הוא מופיע בסיפור שמתרחש ביקום חלופי.
שנות ה-80
דורמאמו משמש כשליחו של לורד הכאוס כאשר הוא משחק משחק קוסמי גורלי של שחמט עם אודין, אבי האלים הנורדים על האיזון בין סדר לכאוס ביקום. אומאר מנסה להטות את המשחק לטובת אחיה באמצעות הפעלת מניפולציה על תור, אך המשחק מסתיים לבסוף בתיקו כששני הצדדים מגלים זאת.
שנות ה-2000
דורמאמו שולח צבא של חסרי בינה להתקיף את העיר ניו יורק, ומשתמש בעורמתו הרבה כדי לגרום להם לשלב אנרגיות מממדים אחרים במטרה לסלק את חסרי הבינה, ובאופן עקיף לזמן אותו. דוקטור סטריינג' מתעמת איתו בקרב, ושולח את ספיידרמן חזרה לנקודה קריטית בזמן ולעצור את אויבו מלהיכנס לתוך יקום מארוול. ספיידרמן מזהיר את גיבורי הארץ שלא להתעמת עם חסרי הבינה, מספיק זמן כדי שסטריינג' יופיע ויגרש אותם מבלי לזמן את דורמאמו.
אוליסה אלדרובנדי
תולדות חייו
נולד בבולוניה למשפחת אצולה, אמו הייתה אחייניתו של האפיפיור גרגוריוס השלושה עשר. למד משפטים ומדעי הרוח (פילוסופיה ולוגיקה) באוניברסיטאות פדובה ובולוניה.
בשנת 1568 חנך בבולוניה גן בוטני ציבורי.
רכבת לילה (שיר)
חיבור השיר ותוכנו
השיר הוא בסגנונות פופ רוק וסקא. הוא נכתב בהשראת השיר "Night Boat to Cairo" (סירת לילה לקהיר) של להקת הסקא-פופ הבריטית מאדנס, ששימשה מקור השראה עיקרי למשינה בראשית דרכה, מאלבום הבכורה שלה משנת 1979. השיר רכבת לילה שאב את הלחן והסגנון שלו מהשיר Night Boat to Cairo, אך המילים שונות מאוד.
לדברי חוקר הזמר העברי נחומי הרציון, בשיר "ממלאת הרכבת משאלת לב חזקה של בריחה מכאן ועכשיו". ואמנם, לימים סיפר יובל בנאי:
הכרה
השיר הוצג כמועמד למצעד הפזמונים השבועי של רשת ג' ב-29 באוקטובר 1985 וצעד 12 שבועות, מהם שבוע אחד בראש המצעד (31 בדצמבר 1985). במצעד העברי השנתי לשנת תשמ"ו (1986) של רשת ג' הגיע השיר למקום הרביעי; באותו המצעד זכתה הלהקה לתואר "להקת השנה".
יחס (בין מספרים)
ערך משולש
כאשר נתונים משולשים דומים וידוע לנו אורך צלעותיו של משולש אחד, ורק אורך אחת מצלעותיו של המשולש האחר, נוכל לחשב, באמצעות ערך משולש, את אורכי הצלעות הנותרות. עניין זה מודגם בתלמוד:. נמחיש זאת: אדם, שגובהו 1.75 מטר, מודד ומגלה שאורך צלו 2.50 מטר, ואורך צלו של הדקל הוא 10 מטר. מה גובה הדקל? פתרון: מתקיים. לפיכך
טיבור נוימן
טיבור (טיבי) נוימן (4 באוגוסט 1922 - 16 באוגוסט 2010) היה כדורגלן ישראלי ששיחק בהפועל חיפה בשנות ה-50 של המאה ה-20.
צלי יום ראשון
מרכיבים אופייניים
הצלי מוגש עם ירקות שבושלו ואחר כך נצלו, מסורת בישול שכבר כמעט אינה מתקיימת, אלא בארוחה זו. הירקות שונים לפי האזור והעונה אך לרוב כוללים תפוחי אדמה שנצלו בשומן מן החי (בשנים האחרונות, עם הגברת המודעות הבריאותית לחסרונות השומן הרווי, יש המחליפים אותו בשמן צמחי או שמן זית) ורוטב בשר העשוי מקוביות ציר מיובש ולעיתים גם רביכה בשרית או קורנפלור (אולם בעבר הוכן מציר או מרק מבוסס מרכיבים מן החי).
ניסיון ההתנקשות בהארי טרומן
רקע
בשנת 1950 קיבל הקונגרס של ארצות הברית חוק אשר הקנה לאי מעמד אוטונומי תחת שליטתה של ארצות הברית, והביא להקמת פרלמנט מקומי ובחירת מושל. המפלגה הלאומית הכריזה בתגובה על מרד באי, שהחל ב-30 באוקטובר 1950. מרידות חמושות אירעו במספר אתרים בו ודוכאו על ידי כוחות הביטחון המקומיים בסיועה של ארצות הברית. המורדים ניסו ללא הצלחה לרצוח את מושל האי.
במקביל, התגורר הנשיא טרומן במשך מרבית תקופת כהונתו השנייה (1949–1952) בבלייר האוס, עקב שיפוצים נרחבים ומקיפים שנערכו בבית הלבן.
דאף 55
מאפיינים
מדגם הסדאן יוצרו 153,263 יחידות.
תאוצת דגם הסדאן - 0-100 קמ"ש היא 23 שניות.
היסטוריה
דאף ייצרה 816,000 מכוניות נוסעים.
גרג אוסטרטאג
קריירת משחק
בדראפט ה-NBA 1995 נבחר אוסטרטאג בבחירה ה-28, על ידי יוטה ג'אז. בעונתו השנייה ביוטה זכה למקום קבוע בחמישייה הפותחת של הקבוצה, לצדם של ג'ון סטוקטון, ג'ף הורנסק, בראיון ראסל וקארל מלון, ורשם ממוצעים של 7.3 נקודות, 7.3 ריבאונדים ו-2.0 חסימות למשחק. באותה עונה סייע לג'אז להעפיל לגמר ה-NBA, לראשונה בתולדות המועדון, לאחר שגברו על לוס אנג'לס קליפרס, לוס אנג'לס לייקרס ויוסטון רוקטס בשלושת הסיבובים הראשונים של הפלייאוף. בסדרת הגמר הפסידה יוטה מול שיקגו בולס, בתוצאה 2–4. בעונה העוקבת,, שחזרה הקבוצה את הישג ההעפלה לשלב הגמר, בו הפסידה בשנית מול הבולס, בתוצאה זהה.
בדצמבר 2011 חזר לשחק כדורסל לאחר היעדרות של 5 שנים, וחתם על חוזה בקבוצת טקסס לג'נדס מליגת הפיתוח של ה-NBA. בעשרת משחקיו בליגת הפיתוח רשם ממוצעים של 4.3 נקודות ו-5.0 ריבאונדים למשחק, בטרם פרש ממשחק באופן סופי.
האל האב (נצרות)
האל האב הלכה למעשה
מרבית הנוצרים רואים באל האב את היעד הבלעדי לתפילותיהם, שלעיתים מוצעות בשם ישו המשיח. תפילת האדון, למשל, מתחילה בפנייה "אבינו שבשמים". בתאולוגיה של הנצרות המזרחית-אורתודוקסית האל האב הוא ה"מקור" של הבן ורוח הקודש, בעוד שבתאולוגיה הנוצרית המערבית לכל אחת משלוש הישויות יש מקור ואופי אלוהי משלה. המטיף יוחנן הקדוש מדמשק (676-749) כתב על היחס בין האל האב לשתי הישויות האחרות בשילוש הקדוש:
לנוצרים המאמינים בשילוש הקדוש - המהווים כיום את מרבית המאמינים - האל האב אינו נפרד מהאל הבן (שישו הוא התגלמותו) ומרוח הקודש, אך ישנם כנסיות שלהן דעות אחרות באשר למשמעותו של השילוש הקדוש. כאותם הקובעים כי האל-האב, הבן ורוח הקודש הם ישויות נבדלות לחלוטין (טריתאיזם), או התגלמויות שונות של ישות אחת (מודליזם).
מלחמת איטליה–יוון
הרקע המדיני לפלישה
רובן של הנחות היסוד הללו היו שגויות. בולגריה נמנתה עם הזהירות שבמדינות אירופה, ולא הייתה לה כל סיבה להילחם בטרם תברר היטב כי הכף נוטה לטובת הצד שבו היא נמצאת. העם היווני היה מאוחד מאחורי הנהגתו, ורגשותיו כלפי איטליה היו שליליים. הבוגדים היוונים מעולם לא היו קיימים, אלא בדו"חות מודיעין מפוברקים. נאמנותם של האלבנים אף היא הייתה מוטלת בספק.
היערכות הכוחות למלחמה
לאחר גיוס כללי כלל צבא יוון, בפיקודו של הגנרל פפגוס, 19 דיוויזיות רגלים, דיוויזיה ממונעת ודיוויזיית פרשים. לכוחות אלו נוספו כוחות נוספים ככוחות עתודה לפריסה מהירה, וחיל מצב במצודות. הכוחות היווניים העיקריים בחזית עם פרוץ המלחמה היו - באפירוס דיוויזיית חיל הרגלים השמינית, בפיקודו של קצימיטרוס. במערב מקדוניה "האזור הצבאי של מערב מקדוניה" כוח בגודל של קורפוס בפיקוד הגנרל יואניס פיציקס. בסך הכול מנו הכוחות היוונים שפעלו בחזית האלבנית עם פרוץ המלחמה כ-35,000 איש. דיוויזיות הרגלים היווניות כללו כ-30% יותר חיילים מהדיוויזיות האיטלקיות.
היוונים נהנו ממידע מודיעיני מדויק על כוונות האיטלקים ומועד הפלישה, כמו גם מהיכרות עם השטח ועם תנאי מזג האוויר, שחסרה לחלוטין לאיטלקים. העונה הגשומה החלה מספר ימים לפני הפלישה, ופגמה מאוד בעבירות השטח ההררי, כאשר מעט הדרכים הניתנות לשימוש הפכו לבוציות, דבר שהעניק עדיפות מסוימת לכוח המגן, ונטרל את יתרון השריון האיטלקי. המורל בצד היווני היה גבוה, ונשמעו קריאות "לנקום את טינוס".
המתקפה הראשונית וכישלונה
ההתנגדות היוונית הבלתי צפויה הפתיעה את ה"קומנדו סופרמו" שציפה להתקדמות קלה ורצופה אל אתונה. מספר דיוויזיות הועברו בחופזה אל אלבניה, והתוכניות להתקיף איים יווניים נגנזו. מוסוליני הזועם החליף ב-9 בנובמבר את ויסקונטי-פראסקה בגנרל אומבלדו סודו שהיה תת-שר ההגנה וסגן ראש המטה הכללי של הצבא. עם הגיעו לשטח מצא סודו כי המתקפה כושלת בכל מקום שבו נמשכה, כי ללא התגבורת שעליה דיבר באדוליו ב-15 באוקטובר הקורפוסים והארמיות שתחת פיקודו הם קורפוסים וארמיות על הנייר בלבד, וכי הוא עומד בפני תבוסה. הוא הורה מיד על זניחת המתקפה, ועל היערכות למגננה. באמצע נובמבר 1940 היה ברור כי המתקפה האיטלקית נכשלה.
ההחלטה לסייע ליוון
לאחר נפילת יוון, ב-27 באפריל 1941, הבהיר צ'רצ'יל בנאום לאומה כי הסיוע ליוון, עד כמה שהיה בו סיכון, היה חובתה המוסרית של בריטניה:
מבצע לוסטרה
ב-7 במרץ החל המשלוח של הכוח הבריטי ליוון, במבצע "לוסטרה". 26 ספינות הנושאות חיילים אוסטרלים מיחידות הקורפוס האוסטרלי הראשון הגיעו לנמל פיראוס. עד ל-2 באפריל הגיעו ליוון כ-58,000 חיילים על ציודם, ועמם כמאה טנקים.
הלחימה הימית
בקרב טאראנטו, שנערך בלילה שבין 11 בנובמבר ו-12 בנובמבר 1940, השמידו מטוסי קרב בריטים, שיצאו מסיפון נושאות מטוסים כשהם חמושים בפצצות טורפדו, את הצי האיטלקי העוגן בנמל טאראנטו. הייתה זו המתקפה האווירית הראשונה על צי ימי בהיסטוריה, והיא הקדימה את המתקפה על פרל הארבור שנערכה כשנה לאחריה.
המתקפה בטאראנטו פגעה קשות בצי האיטלקי, וביום שלאחריה הועברו הספינות שלא נפגעו לבסיסים בצפון, על מנת להגן עליהן ממתקפות דומות. הצי האיטלקי איבד כמחצית מעוצמתו בלילה אחד, והצי הבריטי יכול היה להגביר את פעילותו בים התיכון, ולהפגין במקומות רבים שליטה ועליונות ימית ואווירית.
כיבוש יוון על ידי הגרמנים
אל מול 500 הטנקים שעמדו לרשות ליסט, יכלו הבריטים להעמיד רק 100 טנקים, רובם מיושנים. ב-18 באפריל הורה צ'רצ'יל לחיל המשלוח הבריטי לסגת ולהתפנות מיוון בדרך הים. הנסיגה הייתה מהירה ורבת ייסורים. הבריטים ניסו לבלום את הגרמנים במעבר תרמופילאי ולנהל שם קרב מגננה, אך נאלצו להמשיך בנסיגה תוך זמן קצר. בסך הכול הצליחו הבריטים לחלץ כ-50,000 לוחמים, אך כ-9,000 לוחמים נותרו מאחור בנמלי קלמטה ונפלו בשבי ובהם למעלה מ - 1500 מתנדבים ארצישראלים שלחמו בשורות הצבא הבריטי ביחידות החפרים, תובלה הנדסה, תפעול נמלים ועוד. הפינוי נערך בתנאים קשים, עקב השליטה המוחלטת של הגרמנים באוויר, שכללה גם הצנחת צנחנים בעורף הכוחות הנסוגים, וכיבוש הגשר אסטרטגי על תעלת קורינתוס.
תוצאותיה המיידיות של המלחמה
תוצאה נוספת של עמידתה של יוון לצד בעלות הברית היא שעם סיום המלחמה, בשנת 1947 סופחו ליוון איי הדודקאנס שאוכלוסייתם יוונית, אך הם הוחזקו בידי איטליה משנת 1912.
המלחמה בספרות ובקולנוע
המלחמה תוארה במספר ספרים וסרטי קולנוע:
רפלוקס קיבתי-ושטי
רפלוקס קיבתי-ושטי (באנגלית: Gastroesophageal Reflux Disease, ובראשי תיבות: GERD. בעברית זרימה חוזרת) הוא הפרעה שבה נוזל חומצי מהקיבה עולה במעלה הוושט וגורם לתחושה של צרבת בחזה ובגרון ולדלקת. בטווח הארוך מדובר בגרימת נזק לוושט החל מהיצרות הוושט, כיבים, ועד לשינויים קדם-סרטניים ברפידת הוושט (תסמונת ברט). הרפלוקס יכול לנבוע ממגוון סיבות, בהן סוגר ושטי תחתון רפוי, בקע סרעפתי או הימצאותו של החיידק הליקובקטר פילורי. הפרעה זו מטרידה ופוגעת באיכות החיים של האדם, אך רק במקרים קיצוניים מאוד עלולה להגיע למצב של סכנת חיים.
טיפול
מטרת הטיפול ברפלוקס היא הפגת התסמינים, ריפוי הדלקת, מניעת הישנויות וסיבוכים ושיפור איכות חיים. האלגוריתם הטיפולי מבוסס על שינויים באורח החיים ובהרגלי האכילה ועל טיפול רחב היקף ההולך ופוחת. עם ההמלצות לשינוי אורח החיים נמנות הימנעות מאכילת מוצרים המגרים את הקיבה ליצור חומצה ומחלישים את הסוגר התחתון של הוושט כמו קפה, אלכוהול, שוקולד, מנטה ומזון עתיר שומנים, הפסקת עישון, הורדת משקל לאנשים בעלי משקל עודף, הימנעות מארוחות בשעתיים-שלוש שלפני השינה, פירוק ארוחות למנות קטנות יותר והגבהת הראש בכ-15 סנטימטרים בעת השינה.
אינדרה
אִינְדְרָה (בסנסקריט: इन्द्र או इंद्र, בתאית: พระอินทร์, ביפנית: インドラ), הוא אל המלחמה ומזג האוויר במיתולוגיה ההינדואית ובעל השפעה גם במיתולוגיה הבודהיסטית.
ממלכת נווארה
היסטוריה מוקדמת
לאחר דעיכתה של האימפריה הרומית המערבית, לא הוויזיגותים ולא הערבים הצליחו לכבוש בצורה את אזור מערב הפירנאים. המעברים בהרי הפירנאים המערביים היו בין היחידי איפשרו מעבר סחורות דרך ההרים, חוץ מאלה בהרי הפירנאים הדרומיים. סיבה זו הביאה לכך שהאזור ייחשב בעל חשיבות אסטרטגית כה מוקדם בהיסטוריה שלו.
סוף ימי מלכותו של סנצ'ו החזק
כך, אף על פי שכתר ממלכת נווארה נתבע על ידי מלכי אראגון, הוא עבר, דרך נישואין, לבית שמפניה - ראשית ליורשיה של בלאנקה, אשר במקביל היו רוזני שמפניה וברי בתמיכת הפרלמנט הנווארי (הקורטס).
הכיבוש הקסטיליאני
נווארה הפכה תחת השלטון הספרדי למדינה ימית, והיא הייתה מעורבת בציד לווייתנים, בדיג וכן בציד בונים בניופאונדלנד ובסביבתה. היא הייתה מעורבת בגילוי החופים האטלנטיים הצפוניים של אמריקה הצפונית בצורה נרחבת, ומוצבים החלו לקום לאורך חופי ניופאונדלנד בערך באותו הזמן שבו גילה כריסטופר קולומבוס את העולם החדש ב-1492. הנווארים המשיכו לפעול שם כסוכנים של ממלכות ספרד וצרפת אחרי אובדן עצמאותם עד אשר צרפת הפסידה את ניופאונדלנד ב-1762, כתוצאה מההפסד במלחמת הצרפתים והאינדיאנים.
Mario & Sonic at the London 2012 Olympic Games
אופן המשחק
כמו שאר המשחקים בסדרה,Mario & Sonic at the London 2012 Olympic Games מורכב מכמה ענפי ספורט המבוססים על המשחקים האולימפיים. במשחק שתי דמויות מפתח (מריו וסוניק) ו-18 דמויות נוספות הניתנות למשחק, משני הזיכיונות. הדמויות מחולקות באופן שווה ל-4 קטגוריות: אול-אראונד, מהירות, כוח ויכולות.
גרסת המשחק ל-3DS כוללת 57 ענפי ספורט אולימפיים לשחקן יחיד ולשחקנים מרובים. היא כוללת גם "מצב סיפור" המכניס את השחקנים לעולמם של מריו וסוניק, שמנסים להביס את האנטגוניסטים המנסים לבטל את המשחקים האולימפיים.
ביקורות
המשחק קיבל ביקורות מעורבות עד חיוביות, כאשר Metacritic העניקה לשתי הגרסאות 66/100. IGN העניקה לגרסת ה-Wii של המשחק 7.5 ("החלקים הגדולים היחידים של מריו וסוניק במשחקים האולימפיים בלונדון 2012 הם החלקים שאין להם שום קשר לאולימפיאדה. אירועי החלום החדשים המתעלמים ממציאות, מצב המסיבה בלונדון מרובה המשתתפים והצגת לונדון עצמה כולם נפלאים כאן - קחו עותק של המשחק אם אחד מאותם פריטים מושך את עיניכם. אבל ענפי הספורט האמיתיים? הם כאן כמו לפני ארבע שנים, וכל מי שכבר קיבל עותק מהמשחק האולימפי הראשון של מריו וסוניק שישב על המדף לא צריך לטבול פעמיים." ) הם העניקו לגרסת ה-3DS, שלא הכילה את מצב "London Party", ציון נמוך יותר: 6.5. נינטנדו פאוור העניקה לגרסת ה-3DS ציון 7.
מבצע טופר העיט
האירועים שהובילו לכישלון המבצע
הפיצוץ הוסיף לחוסר הסדר בפינוי החפוז שבמהלכו נותרו מאחור בשטח שישה מסוקים ולא הושמדו בנטישה (מסוקים אלה משרתים כיום את חיל האוויר האיראני). בהיחפזם לפנות ולנטוש במהרה את המסוקים, הותירו הלוחמים מאחור כמה גופות הרוגים ותוכניות סודיות של המבצע. שני מטוסי פינוי (המוצבים בדרך כלל במצרים) אספו את הפצועים, אנשי צוות המסוקים, ולוחמי כוח דלתא, בפיקודו של צ'ארלס בקווית', חזרו לבסיס ואדי קנה, והפצועים הועברו לבסיס חיל האוויר האמריקאי בגרמניה.
הקתדרלה האורתודוקסית של טימישוארה
הקתדרלה האורתודוקסית של טימישוארה (ברומנית: Catedrala Mitropolitană din Timișoara) ממוקמת בטימישוארה, רומניה נבנתה בין השנים 1937 ל-1940. היא אחד מסמלי העיר והיא מוקדשת לשלושת בכירי הכנסייה: וסיליוס הגדול, גרגוריוס התאולוג ויוחנן כריסוסטומוס. הקתדרלה משמשת ככנסייה המרכזית של המיטרופוליה (ארכיבישופות) האורתודוקסית של חבל באנאט.
קול הנשמה - שרים עפרה חזה
על האלבום
ספיר סבן הצהירה כי: "גדלתי בבית שבו אבא הקשיב למוזיקה טורקית, ואימא, לעומתו, אהבה להאזין לשלמה ארצי ועפרה חזה, שהייתה אז גאוות העיר יהוד, עיר הולדתי. כילדה שהקשיבה בבית לשירים שלה, תמיד היה לי חלום לפגוש ברחוב את עפרה "השכנה" הזמרת בעלת קול הפעמונים, שפרצה עם המוזיקה הנפלאה שלה את גבולות ישראל והפכה לזמרת הישראלית המצליחה ביותר בעולם. לצערי, החלום לא התגשם, אבל אני שמחה שנפלה בחלקי הזכות לבצע את "גבריאל". אני מקווה ומאמינה ששניהם שומרים עלינו מלמעלה".
טיסת הפניקס
עלילה
לאחר קשיים בהפעלת המטוס ותחת מתקפת שודדי מדבר, עובדי חברת הנפט ממריאים מהמדבר הסוער וטסים לביתם.
פודוליה
היסטוריה
ממצאים ארכאולוגיים מעידים על התיישבות אנושית בפודוליה בתקופת האבן החדשה. ההיסטוריון היווני הרודוטוס מציין שבאזור ישבו הסקיתים. הרומאים כתבו כי האזור היה בשליטת דאקיה והגטים.
במהלך המלחמה עם העות'ומנים 1672–1676 נכבשה הפודוליה על ידי העות'מאנים.
יהודי פודוליה
יהודים התגוררו בפודוליה לפחות מהמאה ה-16. במאה ה-17 הם סבלו מגזרות ת"ח ות"ט ובמאה ה-18 — ממרד ההיידמאקים. הבעש"ט פעל בחבל פודוליה במאה ה-18.
חלומות (סרט)
הפקה
הפקת הסרט החלה בשנת 1987 וקורוסאווה בחר נושא שונה מאוד מכל שהסרטים שיצר עד אז. בעוד שכמה מהסרטים הקודמות שלו (למשל, "מלאך שיכור" ו"קגמושה") כללו רצפי חלומות קצרים, הסרט היה מבוסס לחלוטין על חלומותיו של קורוסאווה עצמו. באופן משמעותי, לראשונה מזה למעלה מארבעים שנה, קורוסאווה, עבור הפרויקט האישי והעמוק, כתב גם את התסריט לבדו. למרות שהתקציב המשוער שלה היה נמוך מהסרטים שקדמו לו, האולפנים היפניים לא היו מוכנים לתמוך באחת מהפקות שלו (עקב כישלונות עבר), וקורוסאווה פנה למעריץ אמריקאי מפורסם לסייע במימון, סטיבן ספילברג, ששכנע את חברת "האחים וורנר" לקנות את הזכויות הבינלאומיות על ההפקה שהושלמה. בנו של קורוסאווה, היסאו, היה מפיק שותף וניהל משא ומתן על הלוואה ביפן שתכסה את עלויות ההפקה של הסרט. בסרט השתתף, בתפקיד משנה, הבמאי מרטין סקורסזה. צילומי הסרט נמשכו יותר משמונה חודשים, ו"חלומות" הוצג לראשונה בפסטיבל קאן במאי 1990, לקבלת פנים מנומסת אך אילמת, בדומה לתגובה שהסרט קיבל במקומות אחרים בעולם.
שמש מבעד לגשם
על פי אגדה יפנית, כאשר השמש זורחת מבעד לגשם, עורכים השועלים (קיצונה בפולקלור היפני) את חתונותיהם. בחלום הראשון, המספר הוא ילד, המפר את הוראות אימו, אשר דרשה ממנו להישאר בבית במזג אוויר כזה. הילד יוצא, ומבחין בהיותו מסתתר מאחורי עץ בתהלוכת החתונה של השועלים. השועלים מבחינים בו והילד נמלט ומגיע לביתו אולם האם אומרת לו כי השועלים ביקרו בבית והשאירו מאחוריהם סכין טנטו. האם נותנת את הסכין לילד מתוך כוונה שיבצע חרקירי (התאבדות טקסית) אלא אם כן ילך אל השועלים ויבקש את סליחתם (אף שידוע שהם אינם סלחנים). החלום מסתיים בכך שהילד יוצא לעבר ההרים אל המקום מתחת לקשת בענן בחיפוש אחרי בית השועלים.